**Ministru kabineta noteikumu**

**„Darbības programmas "Izaugsme un nodarbinātība" 8.5.2. specifiskā atbalsta mērķa "Nodrošināt profesionālās izglītības atbilstību Eiropas kvalifikācijas ietvarstruktūrai" projekta sākotnējās ietekmes novērtējuma ziņojums (anotācija)**

|  |  |
| --- | --- |
| **I. Tiesību akta projekta izstrādes nepieciešamība** | |
| 1. Pamatojums | Ministru kabineta noteikumu projekts „Darbības programmas "Izaugsme un nodarbinātība" 8.5.2. specifiskā atbalsta mērķa "Nodrošināt profesionālās izglītības atbilstību Eiropas kvalifikācijas ietvarstruktūrai" īstenošanas noteikumi” (turpmāk – noteikumu projekts) ir izstrādāts pamatojoties uz:  - Eiropas Savienības (turpmāk - ES) struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktu;  - ES fondu un Kohēzijas politikas 2014.-2020.gada plānošanas perioda darbības programmas "Izaugsme un nodarbinātība", kas apstiprināta Eiropas Komisijā 2014.gada 11.novembrī, mērķiem;  - Ministru Prezidenta 2014.gada 21.jūlija rezolūciju Nr.12/2014-JUR-151, kura nosaka uzdevumu līdz 2017.gada 1.decembrim atbilstoši kompetencei sagatavot un noteiktā kārtībā iesniegt Ministru kabinetā specifiskā atbalsta mērķa īstenošanas noteikumus. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Komisijas ieteikums (2015/263/EK) par Latvijas 2015.gada valsts reformu programmu un ar ko sniedz ES Padomes atzinumu par Latvijas 2015.gada stabilitātes programmu paredz uzlabot profesionālo izglītību un mācību, paātrināt izglītības programmu reformu un palielināt mācekļa darba piedāvājumu.  Izglītības attīstības pamatnostādnēs 2014.-2020.gadam (turpmāk – IAP) noteiktais izglītības politikas mērķis nosaka paaugstināt izglītības vides kvalitāti, veicot satura pilnveidi un attīstot atbilstošu infrastruktūru.  Pašlaik profesionālās izglītības sistēma vēl nevar pilnībā elastīgi un operatīvi reaģēt uz izmaiņām darba tirgū, jo profesiju standartu izstrādes un saskaņošanas process ir ilgstošs un komplicēts. Šobrīd Profesiju standartu reģistrā ir 279 profesijas standartu un profesionālas kvalifikācijas pamatprasības noteiktas 20 izglītības tematiskajām jomām. 2014.gadā licencētas 1922 izglītības programmas, no kurām spēkā ir 1641 licence un akreditētas 1624 profesionālās izglītības programmas, no tām 614 profesionālās izglītības programmas, pēc kuru apguves tiek piešķirta kvalifikācija un 1010 profesionālās pilnveides izglītības programmas.  Saskaņā ar Ekonomikas ministrijas prognozēm[[1]](#footnote-1), turpmākajos gados vislielākās problēmas atrast darbu būs iedzīvotājiem bez profesionālās kvalifikācijas, attiecīgi pieaug profesionālās izglītības loma jauniešu bezdarba mazināšanā.  Lai gan aizvien vairāk pamatskolas absolventu izvēlas turpināt mācības profesionālajās izglītības iestādēs[[2]](#footnote-2) (2012./2013. mācību gadā izglītojamo skaita attiecība vispārējā vidējā un profesionālajā izglītībā bija 64,67% un 35,33%; 2013./2014.mācību gadā 63,96% un 36,04%, savukārt 2014./2015.mācību gadā 64,09% un 35,91%), profesionālajā vidējā izglītībā iesaistīto izglītojamo īpatsvars joprojām nav pietiekams. Plānotais IAP mērķis 2020.gadam ir sasniegt izglītojamo skaita proporciju vispārējā un profesionālajā izglītībā vidējās izglītības pakāpē 50%:50%.  Atbilstoši Nodarbinātības valsts aģentūras statistikas datiem 2015.gada oktobra beigās 15 804 jeb 20,2% no bezdarbnieku kopskaita bija bezdarbnieki vecumā no 15 – 29 gadi, savukārt jaunieši bezdarbnieki no 15 – 24 gadiem bija 6 830 (8,8% no kopējā reģistrēto bezdarbnieku skaita).  Lielākajai daļai jauniešu, kuri nemācās un nav nodarbināti, pietrūkst prasmju, kas ir pieprasītas darba tirgū (proti, gandrīz 70% no visiem reģistrētajiem jauniešiem bezdarbniekiem un gandrīz 80% no visiem nodarbinātībā, izglītībā vai apmācībās neiesaistītiem jauniešiem ir iegūta tikai vispārējā vidējā izglītība vai zemāks izglītības līmenis) vai darba pieredzes (t.i., vidēji 60% no visiem reģistrētajiem jauniešiem bezdarbniekiem nav darba pieredzes).  Lai paplašinātu izglītojamo spēju elastīgi reaģēt konkurences apstākļos un veicinātu dzīves līmeņa paaugstināšanos, ir meklējami kompleksi risinājumi profesionālās izglītības pievilcības sekmēšanai, palielinot audzēkņu skaitu profesionālajās vidējās izglītības programmās, kā arī mazinot to audzēkņu skaitu profesionālajās vidējās izglītības iestādēs, kuri ir atskaitīti nesekmības vai nodarbību neapmeklēšanas dēļ.  Ar noteikumu projektu tiks noteikts tiesisks ietvars Darbības programmas "Izaugsme un nodarbinātība" 8.5.2. specifiskā atbalsta mērķa "Nodrošināt profesionālās izglītības atbilstību Eiropas kvalifikācijas ietvarstruktūrai" īstenošanas noteikumi” (turpmāk – SAM) īstenošanai, lai sasniegtu izvirzīto mērķi – izstrādāts mainīgajām darba tirgus prasībām atbilstošs profesionālās izglītības saturs un nodrošināta profesionālās izglītības atbilstība Eiropas kvalifikācijas ietvarstruktūrai.  SAM mērķis ir pilnveidot profesionālās izglītības saturu un saskaņā ar Latvijas kvalifikācijas ietvarstruktūru aktualizēt un izstrādāt profesiju standartus un profesionālās kvalifikācijas prasības, izstrādāt profesionālās kvalifikācijas eksāmenu saturu, ieviešot izglītības programmu modulāro pieeju un nodrošinot nepieciešamos mācību līdzekļus un simulācijas programmu kvalitatīvai īstenošanai, tādā veidā pilnveidojot nozaru kvalifikāciju sistēmu.  SAM ietvaros atbalsts nozaru kvalifikāciju sistēmas izstrādei un ieviešanai tiks veikts, ņemot vērā ES struktūrfondu 2007.–2013.gada plānošanas perioda darbības programmas „Cilvēkresursi un nodarbinātība” 1.2.1.1.1.apakšaktivitātes „Nozaru kvalifikāciju sistēmas izveide un profesionālās izglītības pārstrukturizācija” projekta ietvaros sasniegtos rezultātus, un SAM īstenošanas rezultātā tiks pabeigta nozaru kvalifikāciju sistēmas izstrāde.  SAM ietvaros plānots atbalsts šādām darbībām:   * 1. nozaru kvalifikāciju sistēmas pilnveidei, veicot nozaru izpēti un nozaru kvalifikāciju struktūru pilnveidi;   2. profesiju standartu un profesionālās kvalifikācijas prasību izstrādei, lai nodrošinātu vienoto Eiropas profesionālās izglītības kvalitātes rādītāju ieviešanu un atzīšanu;   3. profesionālās kvalifikācijas eksāmenu satura un sasniedzamo rezultātu novērtēšanas metodikas izstrādei atbilstoši Latvijas kvalifikācijas ietvarstruktūrai, Eiropas kredītpunktu sistēmai profesionālās izglītības jomā (ECVET) un Eiropas kvalitātes nodrošināšanas pamatprincipu ietvarstruktūrai profesionālajā izglītībā (EQAVET);   4. modulāro profesionālās izglītības programmu izstrādei un ieviešanai, tai skaitā to atbilstības Latvijas kvalifikācijas ietvarstruktūrai un Eiropas kvalitātes nodrošināšanas ietvarstruktūrai izvērtēšanai, atbalstot mūžizglītības un profesionālo kompetenču programmu nodrošināšanu, katrā modulārā profesionālās izglītības programmā iekļaujot komponentes („iniciatīva un uzņēmējdarbība”, „sabiedrības un cilvēka drošība”, „informācijas un komunikācijas tehnoloģijas”, ”sociālās un pilsoniskā prasmes”, „valodas, kultūras izpratne un izpausme”) vai integrējot profesionālajā saturā;   5. mācību līdzekļu, tai skaitā digitālo mācību līdzekļu, un metodisko materiālu, kā arī novērtēšanas materiālu un darba vidē balstītu mācību ieviešanai nepieciešamo mācību līdzekļu, izstrādei, iegādei un publiskošanai un atbilstības Latvijas kvalifikācijas ietvarstruktūrai izvērtēšanai, kā arī simulācijas iekārtu iegādei.   Papildu tam, lai nodrošinātu projektā izstrādāto materiālu kvalitāti un profesionālās izglītības atbilstību kopumā darba tirgus prasībām, nepieciešams nodrošināt nozaru ekspertu izvērtējumu/ ekspertīzi projektā izstrādātajam profesionālās kvalifikācijas eksāmenu saturam, profesionālās izglītības programmām un mācību līdzekļiem.  Lai veicinātu horizontālā principa "Vienlīdzīgas iespējas" ieviešanu metodiku un mācību līdzekļu, tai skaitā digitālo mācību līdzekļu, izstrādē tiks integrēti vienlīdzīgu iespēju jautājumi neatkarīgi no dzimuma, vecuma, invaliditātes, etniskās piederības un citiem diskriminācijas veidiem, jo īpaši, kas attiecas uz profesionālās studiju jomas vai profesijas izvēli, tādā veidā mazinot darba tirgus segregāciju pēc dzimuma.  SAM plānotais kopējais attiecināmais finansējums ir 12 936 510 *euro*, tai skaitā Eiropas Sociālā fonda finansējums 10 996 033 *euro* un valsts budžeta līdzfinansējums 1 940 477 *euro*. Atbilstoši Darbības programmai "Izaugsme un nodarbinātība" SAM noteiktā rezerve līdz 2018.gada 31.decembrim ir 683 791 *euro* jeb 6,22 procenti. Attiecīgi pieejamais kopējais attiecināmais finansējums vienošanās par projekta īstenošanu slēgšanai ir 12 132 050 *euro*, tai skaitā Eiropas Sociālā fonda finansējums  10 312 242 *euro*, valsts budžeta līdzfinansējums 1 819 808 *euro.*  SAM plānots īstenot vienā atlases kārtā no 2016.gada II ceturkšņa līdz 2021.gada 31.decembrim.  SAM īstenos valsts pārvaldes iestāde, kas ir atbildīga par profesionālās izglītības satura izstrādi un pārraudzību, kā arī vienotu profesionālās izglītības valsts pārbaudījumu satura izstrādi – Valsts izglītības satura centrs (turpmāk – VISC).  Lai nodrošinātu un veicinātu valdības, darba devēju un darbinieku organizāciju (arodbiedrību) sadarbību nacionālajā līmenī ar mērķi nodrošināt saskaņotu, visai sabiedrībai un valsts interesēm atbilstošu sociālekonomiskās attīstības problēmu risināšanu, izstrādājot un ieviešot stratēģiju, programmas un normatīvos aktus sociālajos un ekonomiskajos jautājumos, kas garantētu sociālo stabilitāti un labklājības līmeņa paaugstināšanu valstī, un paaugstinātu sociālo partneru līdzatbildību par pieņemtajiem lēmumiem un to izpildi, izveidota Nacionālās trīspusējās sadarbības padome. Saskaņā ar Padomes nolikuma 1.punktu kā sociālie partneri noteikti Darba devēju konfederācijas (turpmāk – LDDK), Latvijas Brīvo arodbiedrību savienības (turpmāk – LABS) izvirzītie pārstāvji. Jautājums par profesiju standartu un izglītības programmu izstrādi un aktualizāciju ir Padomes Profesionālās izglītības un nodarbinātības trīspusējās sadarbības apakšpadomes kompetencē.  Profesionālās izglītības likuma (turpmāk – PIL) 12.panta pirmā daļa nosaka, ka nozaru ekspertu padomju darbības mērķis ir sekmēt attiecīgās nozares profesionālās izglītības efektivitātes un kvalitātes paaugstināšanu, veicinot valsts un pašvaldību, nozares darba devēju un to apvienību, arodbiedrību un speciālistu sadarbību cilvēkresursu attīstības jautājumos un profesionālās izglītības atbilstību darba tirgus prasībām, tai skaitā, izvērtēt un sniegt atzinumu par profesiju standartiem un izstrādāt priekšlikumus par profesionālās kvalifikācijas prasībām, deleģēt nozares ekspertus profesiju standartu, profesionālās kvalifikācijas prasību, profesionālās izglītības programmu satura un profesionālās kvalifikācijas pārbaudījumu satura izstrādei u.c. likumā noteiktos uzdevumus un pienākumus.  Ievērojot to, ka PIL 12.panta piektā daļa nosaka, ka Pārtikas rūpniecības un lauksaimniecības nozares ekspertu padomes darbību koordinē LOSP, citu nozaru ekspertu padomju darbību koordinē LDDK, kā arī ņemot vērā, ka PIL 12.panta sestā daļa nosaka, ka arodbiedrības un citas biedrības vai nodibinājumi savas kompetences ietvaros veicina profesionālās izglītības attīstību, kā sadarbības partneri noteikti LDDK, LOSP un Latvijas Brīvo arodbiedrību savienība (turpmāk –LBAS), uzticot tiem profesiju standartu un profesionālās kvalifikācijas prasību izstrādi, kā arī paredzot tiem sniegt izvērtējumu un atzinumus par profesionālās kvalifikācijas prasībām, profesionālās izglītības programmu saturu un profesionālās kvalifikācijas pārbaudījumu satura un mācību līdzekļiem nodrošināšanu.  LBAS kā lielākā arodbiedrību apvienība Latvijā projekta realizācijai izvēlēta, atbilstoši Arodbiedrību likuma 16.panta pirmās daļas deleģējumam, kurā noteikts, ka “arodbiedrību intereses valsts līmenī attiecībās ar Ministru kabinetu pārstāv arodbiedrību apvienība, kas apvieno vislielāko strādājošo skaitu valstī.”. LBAS laika periodā 1990.-2015.gadam Latvijā pārstāv vislielāko strādājošo skaitu valstī (2015.gadā tās 20 dalīborganizāciju sastāvā tiek pārstāvēti 100 000 strādājošie), kas dod tiesības LBAS valsts līmenī pārstāvēt Latvijas arodbiedrības.  Papildu tam LBAS kā arodbiedrības, tātad darba ņēmējus, pārstāvošā institūcija un LDDK kā darba devēju pārstāvošā puse sniedz konsolidētu nozares viedokli par profesionālās izglītības saturiskiem jautājumiem. Atbilstoši PIL arodbiedrības veicina profesionālās izglītības attīstību un atbilstību darba tirgus prasībām, līdz ar to profesijas standartu un profesionālās kvalifikācijas prasību izstrādē nepieciešams nodrošināt gan darba devēju iesaisti, ko pārstāv LDDK un LOSP, gan darba ņēmēju pusi, ko attiecīgi pārstāv LBAS. Minēto institūciju piesaistītie nozaru eksperti pārstāv konkrētu nozaru asociāciju, tādejādi nodrošinās konsolidētu ar nozares asociācijām saskaņotu viedokli, kā arī nozaru vajadzībām atbilstošu profesiju standartu un profesionālo kvalifikāciju izstrādi. Turklāt tiks nodrošināta izstrādāto standartu saskaņošana ar nozares ekspertu padomi un Profesionālās izglītības un nodarbinātības trīspusējās sadarbības apakšpadomi.  Turklāt š.g. 21.janvāra Valsts sekretāru sanāksmē (prot.nr.3 10.paragrāfs (VSS-63)) izsludināts Ministru kabineta noteikumu projekts “Profesijas standarta, profesionālās kvalifikācijas prasību (ja profesijai neapstiprina profesijas standartu) un nozares kvalifikāciju struktūras izstrādes kārtība", kas nosaka, ka profesijas standarta, profesionālās kvalifikācijas prasību projektu izstrādei Izglītības un zinātnes ministrija un VISC sadarbībā ar Profesionālās izglītības un nodarbinātības trīspusējās sadarbības apakšpadomi un pieaicinot nozaru ministriju un profesionālo organizāciju pārstāvjus, izveido darba grupu, kurā iekļauj attiecīgās Nozaru ekspertu padomes (ja tāda ir izveidota) deleģētus nozares vai starpnozaru sektora profesionālo organizāciju vai darba devēju organizāciju pārstāvjus.  Papildu tam atbilstoši Profesiju standartu izstrādes metodikai, kas izstrādāta Nacionālās programmas projektā "Vienotas metodikas izstrāde profesionālās izglītības kvalitātes paaugstināšanai un sociālo partneru iesaistei un izglītošanai" un 1.2.1.1.1.apakšaktivitātes“Nozaru kvalifikāciju sistēmas izveide un profesionālās izglītības pārstrukturizācija” kvalitatīva un darba tirgus prasībām atbilstoša profesiju standartu vai profesionālās kvalifikācijas prasību izstrādē jāiesaistās gan izglītotājiem, gan attiecīgās profesijas darba devēju un darba ņēmēju (arodbiedrību) pārstāvjiem/ nozaru ekspertiem.  Lai nodrošinātu caurskatāmu SAM aktivitāšu ieviešanu, kā arī nodrošinātu to, ka profesiju standartu un profesionālās kvalifikācijas prasību izstrādē iesaistītie nozares eksperti netiek pārkompensēti, tiks noteiktas vienas vienības izmaksas eksperta atlīdzībai par konkrēti padarītu darbu, kas tiks saskaņota ar vadošo iestādi, savukārt nozaru ekspertiem, kuri izvērtēs/ekspertīzēs un sniegs atzinumus par kvalifikācijas eksāmena saturu, izglītības programmu saturu un mācību līdzekļiem tiks kompensētas atlīdzības izmaksas par konkrētu darbu.  Papildu tam projekta īstenošanā kā sadarbības partneri plānots iesaistīt arī Izglītības kvalitātes valsts dienestu (turpmāk – IKVD), kas sagatavos vadlīnijas profesionālās izglītības satura atbilstības Eiropas kvalitātes nodrošināšanas ietvarstruktūrai un vienoto profesionālās izglītības kvalitātes novērtēšanas rādītāju izmantošanai profesionālās izglītības kvalitātes nodrošināšanai, kas dos iespēju novērtēt sniegtās profesionālās izglītības atbilstību darba tirgus izvirzītajām prasībām, kā arī ietvers iespēju novērtēt darba vidē iegūtās izglītības kvalitāti, kā arī izvērtēs mācību līdzekļu, metodisko un novērtēšanas materiālu atbilstību Latvijas kvalifikācijas ietvarstruktūrai.  Noteikumu projekts izstrādāts, lai noteiktu kārtību, kādā īsteno SAM, noteiktu mērķi, tam pieejamo finansējumu, prasības Eiropas Sociālā fonda projekta iesniedzējam un projekta sadarbības partneriem, atbalstāmo darbību un izmaksu attiecināmības nosacījumus, SAM īstenošanas nosacījumus. |
| 3. Projekta izstrādē iesaistītās institūcijas | SAM ieviešanas nosacījumu, tai skaitā projektu iesniegumu vērtēšanas kritēriju un noteikumu projekta izstrādei ir izveidota darba grupa (Izglītības un zinātnes ministrijas (turpmāk – IZM) 2014.gada 4.novembra rīkojums Nr.481), kuras sastāvā iekļauti IZM, VISC un LDDK pārstāvji, kā arī pēc nepieciešamības tika pieaicināti VIAA, LBAS un IKVD speciālisti un eksperti.  Sabiedrība līdzdarboties noteikumu projekta izstrādē tika aicināta, ievietojot informāciju par noteikumu projekta izstrādi tīmekļa vietnē [www.izm.gov.lv](http://www.izm.gov.lv). |
| 4. Cita informācija | SAM projektu iesniegumu vērtēšanas kritēriji, kritēriju piemērošanas metodika un sākotnējais novērtējums izskatītiES struktūrfondu un Kohēzijas fonda 2014.-2020.gada plānošanas perioda 2015.gada 27.maija apakškomitejas sēdē.  Ievērojot ES struktūrfondu 2007.–2013.gada plānošanas perioda darbības programmas „Cilvēkresursi un nodarbinātība” 1.2.1.1.1.apakšaktivitātes „Nozaru kvalifikāciju sistēmas izveide un profesionālās izglītības pārstrukturizācija” projekta pieredzi un ieviešanas gaitā radušos izdevumus, noteikumu projektā tiek paredzēti arī neparedzētie izdevumi, proti, izdevumi papildu darbu vai pakalpojumu veikšanai, kas neparedzamu apstākļu dēļ varētu kļūt nepieciešami noslēgtās vienošanās par projekta īstenošanu izpildes nodrošināšanai.  Lai nodrošinātu, ka tiek uzkrāta informācija par profesionālās izglītības iestāžu skaitu, kuras izglītības procesā izmanto jaunizstrādāto profesijas standartu mācību līdzekļus, modulārās profesionālās izglītības programmas, kā arī mācību līdzekļu, tai skaitā iegādāto simulāciju un digitālo mācību līdzekļu skaitu, kuru izstrādei ir sniegts Eiropas Sociālā fonda atbalsts, noteikumu projekts paredz, ka finansējuma saņēmējs nodrošina minēto datu uzkrāšanu. Papildu tam 2015.gada 13.augustā Valsts sekretāru sanāksmē izsludināts Ministru kabineta noteikumu projekts par 8.5.3. specifiskā atbalsta mērķa „Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi” (protokols Nr.31, 5§, VSS-849) (turpmāk SAM 8.5.3.) īstenošanu un tajā kā specifiskais iznākuma rādītājs ietverts - SAM 8.5.3. ietvaros 1000 pedagogi piedalīsies jaunizstrādātā mācību satura, kas tiks izstrādāts SAM ietvaros, aprobācijā. Dati tiks uzkrāti ES struktūrfondu un Kohēzijas fonda vadības informācijas sistēmā atbilstoši līgumā par projekta īstenošanu noteiktajam.  Vienlaikus norādām, ka 2016.gada 18.februārī Valsts sekretāru sanāksmē izsludināts arī Ministru kabineta noteikumu projekts par 8.5.1.specifiskā atbalsta mērķa „Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” (protokols Nr.7, 10§, VSS-131) īstenošanu, kur ietverts punkts par datu uzkrāšanu.  Papildus informējam, ka Ministru kabineta 2000.gada 27.jūnija noteikumu Nr.211 „[Noteikumi par valsts profesionālās vidējās izglītības standartu un valsts arodizglītības standartu](http://www.likumi.lv/doc.php?id=8533)” (turpmāk – Noteikumi Nr.211) 8.punktā noteikts, ka visās izglītības programmās attiecīgajos mācību priekšmetos iekļaujamas šādas tēmas – veselības izglītība, vides izglītība, izglītība darba vides drošības jomā, izglītības valsts aizsardzības jomā. Šobrīd, iepriekš minētais saturs ir dažādots gan vispārizglītojošos, gan profesionālajos mācību priekšmetos, kas nenodrošina sistēmisku pieeju sabiedrības un cilvēka drošības jautājumu apguvē. Līdz ar to, pamatojoties uz Informatīvo ziņojumu "Par civilās aizsardzības kursa izmaksām, ieviešanas grafiku vispārējās izglītības iestādēs un profesionālās izglītības iestādēs", VISC ir izstrādājis vienotu mācību kursu „Sabiedrības un cilvēka drošība”, kurā ir obligāts veselības izglītības kurss, kā sastāvdaļa, nosakot mācību saturā obligāti apgūstamu veselības izglītības saturu un apjomu stundās visās profesionālās izglītības programmās. Skaidrojam, ka veicot grozījumus Noteikumos Nr.211 ar 2016.gada 1.septembri tiks ieviests mācību kurss „Sabiedrības un cilvēka drošība”. Izglītības programmas profesionālajā blokā kā arī viena mācību kursa ietvaros nodrošinātu darba aizsardzība, pirmā palīdzība, ugunsdrošība, elektrodrošība, civilā aizsardzība, vides aizsardzība, veselības izglītība tēmu sistēmisku apguvi. Veselības izglītībai stundu skaits tiks noteikts proporcionāli un samērīgi ar citu mācību priekšmetu apjomu. Profesionālās vidējās izglītības programmās (ar iepriekš iegūtu pamatizglītību) - teorijas un prakses sadalījums izglītības programmā 50%/ 50%, ar pieļaujamo atkāpi 5 %, savukārt teorijas sadalījums dalās - 60% ir vispārizglītojošie mācību priekšmeti, bet 40% - profesionālie mācību priekšmeti, mācību stundu apjomā tas nozīmē aptuveni 1025 mācību stundas. Normatīvajā aktā samērīgi un proporcionāli ar citiem mācību priekšmetiem tiek norādīts mācību kursa „Sabiedrības un cilvēka drošība” apjoms procentos , t.i. 7% (jeb aptuveni 70 stundas) un piezīmēs norādot ka Veselības izglītībai nosakot 24 mācību stundas, neieskaitot saturu kas integrēts citos mācību priekšmetos Arodizglītības programmās (ar iepriekš iegūtu pamatizglītību) - teorijas un prakses sadalījums izglītības programmā 35%/ 65%, ar pieļaujamo atkāpi 5 %, savukārt teorijas sadalījums 60% ir vispārizglītojošie mācību priekšmeti, bet 40% profesionālie mācību priekšmeti, stundu apjomā tas nozīmē aptuveni 524 mācību stundas. Normatīvajā aktā samērīgi un proporcionāli ar citiem mācību priekšmetiem tiek norādīts mācību kursa „Sabiedrības un cilvēka drošība” apjoms procentos , t.i. 10% (jeb aptuveni 52 stundas) un piezīmēs norādot, ka Veselības izglītībai nosakot 20 mācību stundas, neieskaitot saturu kas integrēts citos mācību priekšmetos. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē IZM, Centrālo finanšu un līgumu aģentūru, VISC, LOSP, LDDK, LBAS, profesionālās izglītības iestādes un koledžas, kuras īsteno sākotnējās profesionālās izglītības programmas, profesionālās izglītības pedagogus un izglītojamos.  Saskaņā ar IZM un Centrālās statistikas pārvaldes datiem, izglītojamo skaits izglītības iestādēs, kas īsteno profesionālās izglītības programmas, 2014./2015.m.g. sākumā ir 29 855 audzēkņi, tostarp 376 izglītojamie ar īpašām vajadzībām.  Uzņemšanas rezultāti profesionālās izglītības iestādēs liecina, ka no kopējā 2014./2015.m.g uzņemto audzēkņu skaita sadalījumā pa profesionālās izglītības programmām, 7897 audzēkņi mācības profesionālās izglītības iestādē uzsākuši pēc 9.klases, 2978 pēc 12.klases, 123 pēc speciālās skolas un klases, savukārt 705 audzēkņi no kopumā 11 703 uzņemtajiem bijuši ar nepabeigtu pamatizglītību. |
| 2. | Tiesiskā regulējuma ietekme uz tautsaimniecību un administratīvo slogu | Pamatojoties uz tiesisko regulējumu, profesionālajā izglītībā tiks pilnveidots profesionālās izglītības saturs, kas kopumā pozitīvi ietekmēs izglītības rezultātus, veicinot izglītojamo kompetenču attīstību un spēju pielāgoties mainīgajām dzīves situācijām un darba tirgus prasībām.  Sabiedrības grupām un institūcijām projekta noteikumu tiesiskais regulējums nemaina tiesības un pienākumus, kā arī veicamās darbības.  SAM atstāj pozitīvu ietekmi uz uzņēmējdarbības vidi – jaunieši apgūst darba tirgū pieprasītās profesijas un prasmes, tādējādi darba devējiem ir pieejams kvalificētāks darbaspēks.  SAM īstenošana netiešā veidā pozitīvi ietekmēs arī sociālo vidi. Profesionālās izglītības kvalitātes uzlabošanās dos arī sociālos ieguvumus - kultūras līmeņa attīstību, sociālo saliedētību, drošāku sabiedrisko vidi, augstāku politisko līdzdalību, augstāku atbildību par jaunāko paaudzi u.tml.  SAM nav tiešas ietekmes uz vidi, veselību.  Nav plānots, ka SAM īstenošana ietekmēs spēkā esošo tiesību normu sistēmu un Latvijas Republikas starptautiskās saistības. Tai nebūs ietekme uz pārvaldes iestāžu funkcijām un cilvēkresursiem, un uz valsts un pašvaldību informācijas sistēmām.  SAM nav ietekmes uz veselību un horizontālo principu “Ilgtspējīga attīstība”.  Tajā pat laikā ir sagaidāma SAM pozitīva ietekme uz ES struktūrfondu ieguldījumu horizontālā principa „Vienlīdzīgas iespējas” īstenošanu, jo SAM ietvaros izstrādātie mācību līdzekļu un metodisko materiālu veicinās izpratni par vienlīdzīgām iespējām neatkarīgi no dzimuma, jo īpaši, kas attiecas uz profesionālās studiju jomas vai profesijas izvēli, tādā veidā mazinot darba tirgus segregāciju pēc dzimuma.  Izmaksas, kas finansējuma saņēmējam rodas noteikumu projekta 20.7.apakšpunktā 30.un 31.punktā norādītās informācijas sagatavošanai un publicitātes pasākumu nodrošināšanai tiek plānotas atbilstoši kārtībai, kādā ES struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana un tās tiek apmaksātas no projekta finanšu līdzekļiem un ir nepieciešamas sekmīgai projekta īstenošanai. |
| 3. | Administratīvo izmaksu monetārs novērtējums | Noteikumu projekta ietvaros projekta iesniedzējs sagatavo un iesniedz projekta iesniegumu, kā arī savā tīmekļvietnē vismaz reizi trijos mēnešos aktualizē informāciju par projektu, savukārt sadarbības iestāde iesniedz atbildīgajā iestādē saskaņošanai finansējuma saņēmēja iesniegtos grozījumus, kas skar būtiskus projekta īstenošanas jautājumus. Minētā iesniedzamā informācija ir identiska ar ES struktūrfondu 2007.–2013. gada plānošanas periodā prasīto iesniedzamo informāciju, kas izriet no normatīvajos aktos noteiktā, līdz ar to administratīvā sloga monetārais novērtējums nav jāveic.  Finansējuma saņēmēja izmaksas par noteikumu projekta 31.punktā noteikto informācijas sagatavošanu un ievietošanu tīmekļa vietnē = (finansējuma saņēmēja darbaspēka atlīdzības vidējā likme \* laiks, kas nepieciešamas darbiniekam, lai nodrošinātu informācijas sagatavošanu un ievietošanu tīmekļa vietnē)\*informācijas sagatavošanas un ievietošanas tīmekļa vietnē biežums gadā: (6,77\*4)\*4=108,32 *euro.* |
| 4. | Cita informācija | SAM ietekmes novērtēšanai nepieciešamie dati.  Saskaņā ar SIA „Ernst & Young” veikto pētījumu par datu pieejamību[[3]](#footnote-3), statistiskā informācija, kas ir nepieciešama SAM novērtēšanai, jau pašreiz tiek apkopota. Centrālā statistikas pārvaldē pieejama informācija par strukturālā bezdarba līmeni, tostarp jauniešu vidū. Ekonomikas ministrijas un Nodarbinātības valsts aģentūras gatavotajos Informatīvajos ziņojumos atspoguļotas darba tirgus vidējā un ilgtermiņa prognozes, savukārt uzņēmumu reģistrā un Lursoft uzņēmumu datu bāzē pieejama informācija par uzņēmumiem, kuros darbu uzsākuši absolventi, kas beiguši atbalstu saņēmušās izglītības iestādes. Papildu tam IZM pieejama ikgadējā statistika par audzēkņu skaitu profesionālās izglītības iestādēs. VISC profesiju reģistrā pieejami izstrādātie profesiju standarti un profesionālās kvalifikācijas pamatprasības, kā arī IKVD profesionālās izglītības programmu reģistra informācijas sistēmā apkopoti dati par licencētajām un akreditētajām profesionālā izglītības programmā.  Papildu tam finansējuma saņēmējs nodrošinās datu uzkrāšanu par horizontālā principa “Vienlīdzīgas iespējas” rādītāju – izstrādātās vai pilnveidotās izglītības programmas, metodiskie līdzekļi, vadlīnijas, mācību līdzekļi, t.sk. digitālie, kuros ir integrēti vienlīdzīgu iespēju jautājumi (dzimumu līdztiesība vai invaliditāte vai vecums vai etniskā piederība).  Noteikumu projekta 35.punktā minētā sasniedzamā rezultāta rādītāja – projekta ietvaros iegādāto simulācijas iekārtu – ilgtspēja, kas ietver minēto simulāciju izmantošanu mācību procesā, tostarp to uzturēšanas izdevumus un nepieciešamības gadījumā arī programmatūru uzlabojumus, tiks nodrošināta atbilstoši finansējuma saņēmēja un attiecīgās izglītības iestādes, kurai tiks nodota simulācija, savstarpējā līgumā atrunātajiem nosacījumiem (skola to nodrošinās tās ietvaros/ rīcībā esošo finanšu līdzekļu ietvaros). |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | Turpmākie trīs gadi (*euro*) | | |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | **657 878** | **2 072 372** | **2 862 238** | **2 039 983** |
| 1.1. valsts pamatbudžets | 0 | **657 878** | **2 072 372** | **2 862 238** | **2 039 983** |
| 1.2. valsts speciālais budžets | 0 | **0** | 0 | 0 | 0 |
| 1.3. pašvaldību budžets | 0 | **0** | 0 | 0 | 0 |
| 2. Budžeta izdevumi: | 0 | **773 974** | **2 438 084** | **3 367 339** | **2 399 980** |
| 2.1. valsts pamatbudžets | 0 | **773 974** | **2 438 084** | **3 367 339** | **2 399 980** |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | **-116 096** | -**365 712** | -**505 101** | -**359 997** |
| 3.1. valsts pamatbudžets | 0 | **-116 096** | **-365 712** | -**505 101** | -**359 997** |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | **116 096** | **365 712** | **505 101** | **359 997** |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | * + - SAM pieejamais kopējais attiecināmais finansējums vienošanās par projekta īstenošanu slēgšanai, ir 12 132 050 *euro*, tai skaitā ESF finansējums  10 312 242 *euro*, valsts budžeta (turpmāk – VB) līdzfinansējums 1 819 808 *euro.* Budžeta ieņēmumi ir finansējuma ESF daļa 85 procentu apmērā no projekta attiecināmām izmaksām.     - No 2019.gada 1.janvāra atbildīgā iestāde pēc Eiropas Komisijas lēmuma var ierosināt palielināt specifiskā atbalsta projektā noteikto attiecināmo izmaksu kopsummu līdz 12 936 510 euro, attiecīgi palielinot ESF finansējuma daļu par SAM noteiktās finanšu rezerves apmēru, kas 683 791 euro.   Projektu plānots ieviest no 2016.gada II ceturkšņa līdz 2021.gada IV ceturksnim. 2016.gadā projekta īstenošanai būs nepieciešams finansējums 6% apmērā no kopējā finansējuma, 2017.gadā plānoti 19%, 2018.gadā 26%, 2019.gadā 21%, 2020.gadā 15% un 2021.gadā 13% no kopējā SAM finansējuma. 2016.gadam kopējās izmaksas indikatīvi 773 974  *euro* , tai skaitā ESF finansējums 657 878  *euro* un valsts budžeta līdzfinansējums 116 096  *euro*. IZM budžeta ilgtermiņa saistībās 2016.gadam šobrīd finansējums projektam nav paredzēts. SAM projekta īstenošanai nepieciešamais finansējums 2016.gadam tiks nodrošināts atbilstoši normatīvajā aktā[[4]](#footnote-4) noteiktajai kārtībai no 74.resora ,,Gadskārtējā valsts budžeta izpildes procesā pārdalāmais finansējums” 80.00.00 programmas ,,Nesadalītais finansējums ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  2017.gadam kopējās izmaksas indikatīvi 2 438 084 *euro*, tai skaitā ESF finansējums 2 072 372 *euro* un valsts budžeta līdzfinansējums 365 712 *euro*. Finansējums 2017.gadam tiks iestrādāts budžeta ilgtermiņa saistībās likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas laikā, tos plānojot IZM budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.   * 2018.gadam kopējās izmaksas indikatīvi 3 367 339 *euro*, tai skaitā ESF finansējums 2 862 238 *euro* un valsts budžeta līdzfinansējums 505 101 *euro*. Finansējums 2018.gadam tiks iestrādāts budžeta ilgtermiņa saistībās likumprojekta „Par vidēja termiņa budžeta ietvaru 2017., 2018. un 2019.gadam” sagatavošanas laikā, tos plānojot IZM budžeta apakšprogrammā 63.08.00 “Eiropas Sociālā fonda (ESF) projekti (2014-2020)”. * 2019.gadam kopējās izmaksas indikatīvi 2 399 980 *euro*, tai skaitā ESF finansējums 2 039 983 *euro* un valsts budžeta līdzfinansējums 359 997 *euro*. Finansējums 2019.gadam tiks iestrādāts budžeta ilgtermiņa saistībās likumprojekta “Par vidēja termiņa budžeta ietvaru 2017., 2018. un 2019.gadam” sagatavošanas laikā, tos plānojot IZM budžeta apakšprogrammā 63.08.00 “Eiropas Sociālā fonda (ESF) projekti (2014-2020)”. * 2020.gadam kopējās izmaksas indikatīvi 1 695 958 *euro*, tai skaitā ESF finansējums 1 441 564 *euro* un valsts budžeta līdzfinansējums 254 394 *euro*. Finansējums 2020.gadam tiks iestrādāts budžeta ilgtermiņa saistībās 2020.gada valsts budžeta sagatavošanas laikā. * 2021.gadam kopējās izmaksas indikatīvi 1 456 715 *euro*, tai skaitā ESF finansējums 1 238 208 *euro* un valsts budžeta līdzfinansējums 218 507 *euro*.Finansējums 2021.gadam tiks iestrādāts budžeta ilgtermiņa saistībās 2021.gada valsts budžeta sagatavošanas laikā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējuma sadalījums pa gadiem norādīts indikatīvi un var tikt precizēts pēc SAM projekta apstiprināšanas.  Ministru kabineta sēdes protokollēmuma projekta otrajā punktā paredzētais, ka, līdz SAM projekta iesnieguma apstiprināšanai sadarbības iestādē un finansējuma nodrošināšanai normatīvajos aktos noteiktajā kārtībā, atļaut Izglītības un zinātnes ministrijai (Valsts izglītības satura centram) nepieciešamo finansējumu, kas kopsummā nepārsniedz 17 920 euro 2016.gadā, projekta attiecināmo izmaksu segšanai finansēt no valsts pamatbudžeta apakšprogrammas 42.01.00 “Iestāžu darbības nodrošināšana”, neietekmēs Valsts izglītības satura centra pamatfunkciju īstenošanu, ja SAM projekta iesnieguma apstiprināšana sadarbības iestādē tiks nodrošināta līdz 2016.gada oktobrim. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Eiropas Parlamenta un Padomes regula (ES) Regula1303/2013.  Eiropas Parlamenta un Padomes 2013.gada 17.decembra regula (ES) Nr. 1304/2013 par ESF un ar ko atceļ Padomes Regulu (EK) Nr. 1081/2006. | | | |
| 2. | Citas starptautiskās saistības | | | Noteikumu projekts šo jomu neskar. | | | |
| 3. | Cita informācija | | | Saskaņā ar darbības programmā "Izaugsme un nodarbinātība" minēto, SAM ietvaros koordinācija ar ES stratēģiju Baltijas jūras reģionam nav paredzēta. | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | | Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. | | | | |
| A | | | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr.1303/2013  XII pielikuma 2.2.apakšpukts | | | Noteikumu projekta 30. un 31.punkts | | Tiek ieviesta pilnībā.  Atbildīgā institūcija – VISC (finansējuma saņēmējs). | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | | Noteikumu projekts šo jomu neskar. | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | Noteikumu projekts šo jomu neskar. | | | | |
| Cita informācija | | | Nav | | | | |
|  | | | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Noteikumu projekts šo jomu neskar. | | | | | |
| A | | B | | | | C | |
| Starptautiskās saistības (pēc būtības), kas izriet no norādītā starptautis­kā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | Noteikumu projekts šo jomu neskar. | | | | | |
| Cita informācija | | Nav | | | | | |
|  | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Noteikumu projekts izsludināts Valsts sekretāru sanāksmē 2015.gada 4.jūnijā (VSS-607, protokols Nr.22 16§). Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par minētajā apakškomitejā iesniegtajiem projektu iesniegumu vērtēšanas kritērijiem un noteikumu projektu, kā arī par Valsts sekretāru sanāksmē izsludināto noteikumu projektu. | | | | | |
| 2. | Sabiedrības līdzdalība projekta izstrādē | | Sabiedrības līdzdalība noteikumu projekta izstrādē tika nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: [pasts@izm.gov.lv](mailto:pasts@izm.gov.lv), vai sniedzot viedokli klātienē. | | | | | |
| 3. | Sabiedrības līdzdalības rezultāti | | Līdz šim saņemtie ierosinājumi ir ņemti vērā, izstrādājot noteikumu projektu. | | | | | |
| 4. | Cita informācija | | Nav. | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | ES struktūrfondu un Kohēzijas fonda atbildīgās iestādes funkcijas pilda IZM, sadarbības iestādes funkcijas pilda Centrālā finanšu un līgumu aģentūra. Eiropas Savienības fondu finansējuma saņēmējs ir VISC. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav nepieciešams veidot jaunas institūcijas, likvidēt vai reorganizēt esošās institūcijas.  Noteikumu projekta izpilde tiks nodrošināta IZM un VISC esošo funkciju un cilvēkresursuietvaros. |
| 3. | Cita informācija | SAM ietvaros nepieciešams noteikt projekta izmaksu attiecināšanu un attiecīgi projekta īstenošanas uzsākšanu no Ministru kabineta noteikumu par specifiskā atbalsta mērķa īstenošanas spēkā stāšanas dienas, lai sasniegtu SAM un attiecīgi noteikumu projekta 9.punktā noteiktos uzraudzības rādītājus līdz 2018.gada 31.decembrim.  No noteikumu spēkā stāšanās dienas plānota šādu darbību īstenošana:   1. Darbs pie izpētes un materiālu apzināšanas nepieciešamo simulāciju un mācību līdzekļu izstrādei vai iegādei; 2. Programmu izvērtēšana, kurās prioritāri nepieciešama mācību līdzekļu izstrāde/ iegāde. Jāizvērtē, kuras programmas jāuzsāk prioritāri atbilstoši precizētajām nozaru kvalifikācijas struktūrām – kurās ir lielāks darba tirgus pieprasījums, kuru programmu moduļi ir aktuāli pieaugušo mācībām un atbalstītu sekmīgu SAM 8.4.1 pasākuma “Pilnveidot nodarbināto personu profesionālo kompetenci” īstenošanu, kā arī kurās profesijās būtiski jāaktualizē esošie profesiju starndarti.   Minētie izvērtējumi ir saturisks darbs, kas atbilstoši kompetencēm jāveic īstenošanas darbiniekiem, nevis administratoriem.  Ņemot vērā mācību gada specifiku, lai paspētu aprobēt dažas programmas šī mācību gada ietvaros, nepieciešams pēc iespējas ātrāk uzsākt īstenošanu. Pēc līguma noslēgšanas būs par vēlu, lai sasniegtu rezultātus.  Lai sagatavotos iepirkumiem, jāizstrādā darba uzdevums iepirkumiem. Lai identificētu darba uzdevumā iekļaujamās prasības, ir nepieciešams iepriekšējs izvērtējums, piemēram, simulāciju, mācību līdzekļu iegādei. |

Izglītības un zinātnes ministrs K.Šadurskis

Vīzē: valsts sekretāra vietnieks –

Nodrošinājuma un finanšu

departamenta direktors, valsts

sekretāra pienākumu izpildītājs E.Martinsons

07.04.2016. 13:23

5214

L.Vilde-Jurisone

[liga.vilde-jurisone@izm.gov.lv](mailto:liga.vilde-jurisone@izm.gov.lv), 6704776

1. Informatīvais ziņojums par darba tirgus vidēja un ilgtermiņa prognozēm; (Darba tirgus prognozes balstās uz EM izstrādātajiem tautsaimniecības attīstības un demogrāfijas scenārijiem, kuru pamatā ir Latvijas vidēja un ilgtermiņa izaugsmes mērķi, kas noteikti Latvijas stratēģiskos plānošanas dokumentos – Latvijas ilgtspējīgas attīstības stratēģijā „Latvija 2030”, Latvijas Nacionālajā attīstības plāns 2014.-2020.gadam, Latvijas nacionālā reformu programmā „ES 2020” stratēģijas īstenošanai.) [↑](#footnote-ref-1)
2. 2015.gadā, pēc statistikas veidlapu pilnveidošanas, tika precizēta izglītojamo proporcijas noteikšanas metodoloģija. Ja iepriekš rādītājā vērtībā tika iekļauti dati par visiem izglītojamajiem, kuri uzsāka mācības 10. klasē vai 1. kursā, tad pēc proporciju metodoloģijas pārskatīšanas, rādītāja vērtību aprēķina ņemot vērā datus tikai par tiem izglītojamajiem, kuri uzņemti 10. klasē vai 1. kursā tajā paša gadā pēc 9. klases beigšanas. Iepriekš izglītojamo proporcijas tika rēķinātas apkopojot datus par viesiem 10. klasi un 1. kursu uzsākušajiem izglītojamajiem. [↑](#footnote-ref-2)
3. <http://www.esfondi.lv/upload/Petijumi_un_izvertejumi/apraksti/Petijuma_izvertesanas_zinojums_31012014.pdf> (248.lp.) [↑](#footnote-ref-3)
4. Ministru Kabineta 2010.gada 18.maija noteikumi Nr.464 „Noteikumi par 74.resora "Gadskārtējā valsts budžeta izpildes procesā pārdalāmais finansējums" 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” [↑](#footnote-ref-4)